

**KAZLŲ RŪDOS SAVIVALDYBĖS ADMINISTRACIJOS
FINANSŲ SKYRIUS**

Biudžetinė įstaiga. Atgimimo g. 12, LT-69443 Kazlų Rūda.
Duomenys kaupiami ir saugomi Juridinių asmenų registre, kodas 188777932
Skyriaus duomenys: Atgimimo g. 12, LT-69443 Kazlų Rūda, tel.: (8 343) 68 620 / 95 276, el. p. finansai@kazluruda.lt

|  |  |  |  |  |  |
| --- | --- | --- | --- | --- | --- |
| Kazlų Rūdos savivaldybės tarybai |  |  |       | Nr.  |       |
| Į  |       | Nr.  |       |
|  |

AIŠKINAMASIS RAŠTAS

**DĖL NENAUDOJAMO, APLEISTO NEKILNOJAMOJO TURTO SĄRAŠO TVIRTINIMO**

2024-11-06

Kazlų Rūda

**Tarybos sprendimo projekto tikslai ir uždaviniai:** Sprendimo tikslas – patvirtinti Kazlų Rūdos savivaldybės (toliau tekste – ir Savivaldybė) nenaudojamo, apleisto nekilnojamojo turto sąrašą, pagal kurį nurodyto nekilnojamojo turto savininkams būtų taikomas 3 procentų nekilnojamojo turto mokesčio tarifas. Vadovaujantis Lietuvos Respublikos nekilnojamojo turto mokesčio įstatymu (toliau – NTMĮ), apleistas ar neprižiūrimas nekilnojamasis turtas – tai nekilnojamasis turtas, kurio būklė kelia pavojų jame ar arti jo gyvenančių, dirbančių ar kitais tikslais būnančių žmonių sveikatai, gyvybei ar aplinkai ir kuris per viešojo administravimo subjekto, vykdančio statinių naudojimo priežiūrą, nustatytą terminą nebuvo suremontuotas ar nugriautas (statiniai ir patalpos apdegę, apgriuvę ar kitaip fiziškai pažeisti, pažeista, nesandari pastato stogo danga, pažeistas apskardinimas, pažeistas, atšokęs, ištrupėjęs pastato fasado tinkas, plytos ar kitos sienų apdailos medžiagos, architektūros elementai, atviri langai, durys ar kitos angos, leidžiančios netrukdomai patekti į neprižiūrimą pastatą, pastatas neatitinka Lietuvos Respublikos statybos įstatymo, Statybos techninio reglamento STR 1.07.03:2017 „Statinių techninės ir naudojimo priežiūros tvarka. Naujų nekilnojamojo turto kadastro objektų formavimo tvarka“  ir / ar kitų teisės aktų reikalavimų), ir kuris yra įtrauktas į apleisto ar neprižiūrimo nekilnojamojo turto sąrašą. Apleisto ar neprižiūrimo nekilnojamojo turto sąrašą kiekvienoje savivaldybėje sudaro ir tvirtina savivaldybės taryba.

Į sąrašą įtraukiamas nekilnojamasis turtas, kuris vadovaujantis NTMĮ 4 straipsniu yra pripažįstamas mokesčio objektu ir nepatenka į šio įstatymo 7 straipsnyje išvardytų nekilnojamojo turto mokesčiu neapmokestinamų objektų sąrašą. Šis turtas  yra apmokestinamas nekilnojamojo turto mokesčiu.2023 m. gegužės 29 d. Kazlų Rūdos savivaldybės taryba sprendimu Nr. TS-102 „Dėl nekilnojamojo turto mokesčių tarifų nustatymo 2024 metams“ patvirtino 3 procentų nekilnojamojo turto mokestį nuo nekilnojamojo turto mokestinės vertės juridiniams ir fiziniams asmenims, kurių turtas yra apleistas ar neprižiūrėtas. Vadovaujantis Lietuvos Respublikos vietos savivaldos įstatymo 6 straipsniu, viena iš savivaldybės savarankiškųjų funkcijų yra statinių naudojimo priežiūra įstatymų nustatyta tvarka (minėto straipsnio 21 punktas).2022 m. birželio 27 d. Kazlų Rūdos savivaldybės taryba sprendimu Nr. TS-153 patvirtino Nenaudojamų, apleistų ne žemės ūkio paskirties žemės sklypų, nekilnojamojo turto nustatymo Kazlų Rūdos savivaldybės teritorijoje tvarkos aprašą (toliau tekste – ir Aprašas).Kazlų Rūdos savivaldybės administracijos direktoriaus 2023 m. liepos 25 d. įsakymu Nr. AT-331 ,,Dėl Nenaudojamų, apleistų ne žemės ūkio paskirties žemės sklypų, nekilnojamojo turto nustatymo Kazlų Rūdos savivaldybės teritorijoje ir sąrašų parengimo komisijos sudarymo“ (2024 m. liepos 22 d. įsakymo Nr. AT-277 redakcija) sudaryta Nenaudojamų, apleistų ne žemės ūkio paskirties žemės sklypų, nekilnojamojo turto nustatymo Kazlų Rūdos savivaldybės teritorijoje ir sąrašų parengimo komisija (toliau tekste – Komisija), vadovaudamasi Aprašo nuostatomis, suregistravo Kazlų Rūdos savivaldybėje esančius apleistus ar neprižiūrimus statinius. Vadovaujantis Aprašu, į preliminarų nenaudojamo, apleisto nekilnojamojo turto sąrašą (toliau – Sąrašas) patekusių statinių savininkams buvo išsiųsti registruoti Savivaldybei laiškai, informuojantys apie Sąrašo sudarymą. Savininkai buvo raginami susitvarkyti ir pateikti duomenis, įrodančius, kad jų nekilnojamasis turtas galėtų / turėtų būti neįrašytas į Sąrašą. Galutinis Komisijos patvirtintas Sąrašas teikiamas tvirtinti Kazlų Rūdos savivaldybės tarybai.

**Dabartinis ir siūlomas Tarybos sprendimo projekte aptariamų klausimų reguliavimas:** Lietuvos Respublikos vietos savivaldos įstatymo 6 straipsnio 21 ir 46 punktai, 15 straipsnio 2 dalies 29 punktas, Lietuvos Respublikos nekilnojamojo turto mokesčio įstatymo 2 straipsnio 1 dalis, 6 straipsnio 2 dalis, Kazlų Rūdos savivaldybės tarybos 2023-05-29 sprendimo Nr. TS-102 „Dėl nekilnojamojo turto mokesčio tarifų nustatymo 2024 metais“ 3 punktas, Kazlų Rūdos savivaldybės tarybos 2022 m. birželio 27 d. sprendimu Nr. TS-153 „Dėl Nenaudojamų, apleistų ne žemės ūkio paskirties žemės sklypų, nekilnojamojo turto nustatymo Kazlų Rūdos savivaldybės teritorijoje tvarkos aprašo patvirtinimo“ patvirtinto Nenaudojamų, apleistų ne žemės ūkio paskirties žemės sklypų, nekilnojamojo turto nustatymo Kazlų Rūdos savivaldybės teritorijoje tvarkos aprašo 4 punktas ir 17.2, 18.2 papunkčiai.

**Galimos pasekmės (tiek teigiamos, tiek neigiamos), laukiami rezultatai priėmus Tarybos sprendimą:** Kazlų Rūdos savivaldybės tarybos sprendimu patvirtintas Sąrašas bus pateiktas nekilnojamojo turto mokesčio administratoriui – Valstybinei mokesčių inspekcijai prie Lietuvos Respublikos finansų ministerijos. Apleistų statinių savininkams bus skaičiuojamas nekilnojamojo turto mokestis su maksimaliu (3 procentų) nekilnojamojo turto mokesčio tarifu. Padidintas nekilnojamojo turto mokestis paskatins nenaudojamo, apleisto ar neprižiūrimo nekilnojamojo turto savininkus rūpintis savo nekilnojamuoju turtu.

**Tarybos sprendimo projekto vertinimas, kai rengiamas norminio teisės akto projektas:** nėra.

**Numatomo teisinio reguliavimo poveikio vertinimo rezultatai:** teisinio reguliavimo poveikio vertinimas neatliekamas.

**Priėmus tarybos sprendimą keičiami ar pripažįstami netekusiais galios teisės aktai:** priėmus šį sprendimą, kitų teisė aktų pakeisti ar panaikinti nereikės.

**Tarybos sprendimui įgyvendinti reikalingos lėšos ir šaltiniai:** tarybos sprendimo įgyvendinimui lėšų poreikio nenumatoma.

**Kiti Tarybos sprendimui priimti reikalingi pagrindimai, skaičiavimai ir paaiškinimai:** nėra.

**Adresatų sąrašas, kuriame tiesioginis rengėjas nurodo Tarybos sprendimo pavadinimą, juridinius ir fizinius asmenis, kuriems reikia siųsti sprendimo nuorašą, arba asmenis, kuriems sprendimą reikia siųsti susipažinti:** Valstybinė mokesčių inspekcija prie Lietuvos Respublikos finansų ministerijos.

**Tarybos sprendimas įsigalioja:** sprendimo priėmimo (pasirašymo) dieną.

**Tarybos sprendimo projekto lyginamasis variantas:** nėra.

**Su Tarybos sprendimo projekto rengimu susiję dokumentai:** Nenaudojamų, apleistų ne žemės ūkio paskirties žemės sklypų, nekilnojamojo turto nustatymo Kazlų Rūdos savivaldybės teritorijoje ir sąrašų parengimo komisijos 2024 m. rugsėjo 9 d. raštas Nr. Vd-2789 „Dėl privačios nuosavybės teise valdomų nenaudojamų, apleistų ne žemės ūkio paskirties žemės sklypų, nuomojamų (suteiktų naudotis) nenaudojamų, apleistų ne žemės ūkio paskirties valstybinės žemės sklypų ir nenaudojamo, apleisto nekilnojamojo turto sąrašų pateikimo“.

|  |  |  |
| --- | --- | --- |
| Finansų skyriaus vedėja |  | Vaida Makaveckienė |